钦定古今图书集成/历象汇编/历法典/第126卷 > 《新法历书》 > 图
## 钦定古今图书集成/历象汇编/历法典/第126卷 > 《新法历书》 > 图

可六十度或九十度止

又法

用正弦数表取度分数半之求其正弦倍之本线上从心数之识之

如求三十度弦即其半十五度之正弦为二五九倍之得千分之五一九为三十度之弦从心

识之

用法一

有圈径设若干之弧。求其弦，以半径为底，六十度为
腰。置尺次以设度为腰，取底即其弦。移试元圈上，合
其弧　反之，有定度之弦。求元圈径，以设弧之弦为
底，设度为腰，置尺次取六十度为腰，取底即圈之半
径。

用法二

有全圈求作若干分法，以半径为底，六十度。〈其弦即半径也〉
为腰。置尺命分数为法，全圈为实而一，得数为腰。取
底《试元》圈上合所求分。〈此分圈之法〉　《约法》本线上先定
各分之点。如百二十为三之一，九十为四之一，七十
二为五之一，六十为六之一，五十一又七之三为七
之一，四十五为八之一，四十为九之一，三十六为十
之一，三十二。又十一之八为十一之一，三十为十二
之一，各加字。

用法三

凡作有法之平形，先作圈，以半径为底，六十度为腰，
置尺，次本形之号为腰，取底移圈上得分。

用法四

有直线角，求其度，以角为心，任作圈两腰间之弧度，
即其对角之度。〈有半径有弧求度如左〉

用法五

有半径设弧不知其度数：法以半径为底，六十度为
腰。置尺次以弧为度，就等数作底，其等数即弧度。反
之，设角度，不知其径及弧，求作图。其法：先作直线，一
界为心，任作圈分，以截线为底，六十度之弦线为腰。